joelniklaus/EU_Wikipedias huggingface dataset:
CF Pachuca

Club de Fútbol Pachuca on vuonna 1901 perustettu meksikolainen jalkapalloseura Pachucasta. Seuran edustusjoukkue pelaa maan pääsarjassa Primera Divisiónissa, jonka se on voittanut viisi kertaa.

Pachuca oli ensimmäinen meksikolaisseura, joka voitti CONMEBOL:n järjestämän turnauksen. Joukkue on pelannut maan pääsarjassa vuodesta 1998 lähtien.

Mestaruudet 

Primera División: (6) Invierno 1999, 2001, Apertura 2003, Clausura 2006, 2007, 2016

CONCACAF Champions League: (5) 2002, 2007, 2008, 2009/2010, 2016/2017

Copa Sudamericana: (1) 2006

Pohjois-Amerikan Superliiga: 2007

Aiheesta muualla 

 Seuran virallinen kotisivu 

Meksikolaiset jalkapalloseurat
Kaunis Kaarina

Kaunis Kaarina on suomalainen elokuva, jonka Ossi Elstelä on ohjannut 1955 viimeisenä ohjauksenaan. Käsikirjoituksen on tehnyt Reino Helismaa yhdellä monista salanimimistään Jukka Roine, arvioiden mukaan siksi, että hänen nimensä oli jo alalla leimautunut.

Elokuva kertoo kievarin isännän kasvattamasta orvosta tytöstä (Anneli Sauli). Kaunottaren ympärillä pyörii kosijoita, niin patruuna kuin sepänsällikin.

Arviot
Aikalaisarvioissa elokuvan vastaanotto oli lähes yksimielinen tyrmäys, mutta näyttelijöille annettiin kiitosta: Rautavaara on kehittynyt, Sauli on kaunis, Angerkoskea pidettiin elokuvan parhaana näyttelijänä. Myöhemmässä televisioesityksen yhteydessä tehdyssä arviossa elokuvaa pidetään kankeana.

Näyttelijät

Lähteet

Suomalaiset mustavalkoelokuvat
Vuoden 1955 suomalaiset elokuvat
Ossi Elstelän ohjaamat elokuvat
Reino Helismaan käsikirjoittamat elokuvat
Tauno Tukevan sota

Tauno Tukevan sota on Heidi Köngäksen 2010 ohjaama draamasarja Laila Hirvisaaren romaanisarjan Lehmusten kaupunki pohjalta. Sarjan ovat käsikirjoittaneet Laila Hirvisaari ja Eve Hietamies. Sarjan esitti Yle TV1 joulukuussa 2010. Tauno Tukevaa näyttelee Jaakko Saariluoma.

Näyttelijät

Lähteet

Aiheesta muualla 
 Tauno Tukevan sota Ylen Areena

Suomalaiset draamasarjat
Laila Hirvisaaren teoksiin pohjautuvat elokuvat
2010-luvun televisiosarjat
Pikku Caesar

Pikku Caesar (Little Caesar) on Mervyn LeRoyn vuonna 1931 ohjaama gangsterielokuva, ja sen pääosissa ovat Edward G. Robinson, Douglas Fairbanks Jr. ja Glenda Farrell. Käsikirjoituksen tekivät Francis Edward Faragoh, Robert N. Lee, Robert Lord ja Darryl F. Zanuck William R. Burnettin kirjasta "Pikku keisari" (1929). Pikku Caesar oli Robinsonin läpimurtoelokuva. Elokuvan on tuottanut Warner Bros. Se kertoo nuoren rikollisen noususta ja tuhosta rikollisjärjestössä. 

Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Pikku Caesarin vuonna 2004 yhdeksi kaikkien aikojen tuhannesta parhaasta elokuvasta maailmassa.

Juoni

Pikkurikollinen Caesar Enrico Bandello, kutsumanimeltään "Rico", (Edward G. Robinson) muuttaa ystävänsä Joe Massaran (Douglas Fairbanks Jr.) kanssa Chicagoon onneaan etsimään. He liittyvät Sam Vettorin (Stanley Fields) jengiin, mutta Joe on enemmän kiinnostunut maineesta ja naisista ja haluaa tanssijaksi. Hän tapaa Olgan (Glenda Farrell) ja ajautuu pois jengistä. Rico taas omaksuu rikollisjärjestön tavat ja etenee siinä nopeasti. Hän ottaa Samin organisaation haltuunsa ja puskee itsensä Chicagon rikollisjärjestöjen huipulle. 

Aikanaan Rico alkaa pelätä, että Joe pettää hänet. Hän varoittaa Joeta, että tämän pitää unohtaa Olga, ja yrittää pakottaa Joen takaisin rikolliselle tielle. Rico uhkaa tappaa sekä Joen että Olgan, muttei lopulta pysty itse surmaamaan ystäväänsä vaan Ricon kätyri haavoittaa tätä. Sen jälkeen Olga ilmiantaa Ricon poliisille.

Epätoivoissaan ja yksin Rico palaa pohjasakkaan, josta hän alun perin oli lähtenyt. Kun häntä haukutaan sanomalehdissä pelkuriksi, hän tulee esiin kätköstään aseet paukkuen. Hänet ammutaan mainostaulun taakse, ampujana hänen arkkivihollisensa ylikonstaapeli Flaherty (Thomas E. Jackson). Elokuva loppuu laukauksiin mainostauluun Joesta ja Olgasta kuuluisina tanssijoina, kun taas Rico kuolee yksin ja köyhänä. Elokuvan viesti on, että kova työ kannattaa, mutta rikos ei.

Näyttelijät

Lähteet 

Vuoden 1931 yhdysvaltalaiset elokuvat
Yhdysvaltalaiset rikoselokuvat
Yhdysvaltalaiset mustavalkoelokuvat
Mervyn LeRoyn ohjaamat elokuvat
Warner Brosin elokuvat
Kalsiumhypokloriitti

Kalsiumhypokloriitti (Ca(ClO)2) on kalsium- ja hypokloriitti-ionien muodostama epäorgaaninen ioniyhdiste. Ainetta käytetään pääasiassa valkaisuaineena ja vesien desinfiointiin. Aineesta käytetään myös nimeä kalsiumoksikloridi.

Ominaisuudet 
Huoneenlämpötilassa kalsiumhypokloriitti on kiinteää valkoista, jauhemaista ainetta. Se liukenee veteen hyvin. Yhdiste on melko epästabiili ja se hajoaa valon vaikutuksesta tai lämmitettäessä. Lämmitettäessä muodostaa happikaasua, kalsiumkloridia sekä myös hieman kalsiumkloraattia. Kalsiumhypokloriitti on vahva hapetin ja reagoi muun muassa suolahapon kanssa. Vapautuvan kloorikaasun määrää kutsutaan kalsiumhypoloriitin sisältämäksi aktiiviseksi klooriksi. Kalsiumhypokloriitti on hapettavuuden lisäksi syövyttävää, minkä vuoksi se on säilytettävä korrodoitumattomissa astioissa.

Valmistus 
Teknislaatuinen kalsiumhypokloriitti valmistetaan perinteisellä tavalla kloorikaasun ja kalsiumhydroksidin välisellä reaktiolla. Näin saatu tuote sisältä epäpuhtautena kalsiumkloridia, mikä ei ole toivottavaa, koska kalsiumkloridi hygroskoopisena aineena vaikeuttaa tuotteen erottamista vaikuttaen kiteiden kasvuun ja niiden kuivaamiseen.
2 Ca(OH)2 + Cl2 → Ca(ClO)2 + CaCl2 + 2H2O

Kalsiumkloridin muodostumista voidaan estää käyttämällä kalsiumhydroksidin tilalla natriumhydroksidia tai käsittelemällä kalsiumhydroksidia hypokloorihapokkeen vesiliuoksella. Perinteisellä tavalla tuotetussa kalsiumhypokloriitissa olevasta kalsiumkloridista päästään eroon myös käsittelemällä tuote väkevällä natriumhypokloriitin vesiliuoksella, joka reagoi kalsiumkloridin kanssa muodostaen kalsiumhypokloriittia.

Käyttö 
Kalsiumhypokloriitti on antibakteerinen aine ja sitä käytetään muun muassa uima-altaiden vesien desinfioimiseen. Yhdistettä myydään kiinteänä jauheena tai tabletteina, jotka ennen käyttöä liuotetaan veteen. Kalsiumhypokloriittia voidaan käyttää myös puhdistusaineissa sekä paperin ja muiden kuitujen valkaisemiseen.

Lähteet

Aiheesta muualla 
Inchem: Calcium hypochlorite CAS N°: 7778-54-3  (pdf) 

Kalsiumyhdisteet
The Drifters

The Drifters on pitkäaikainen yhdysvaltalainen doo-wop/R&B-lauluyhtye, joka koki suurimman suosionsa vuosien 1953 ja 1962 välillä, vaikkakin useat yhtyeen sirpaleista muodostuneet ryhmät esiintyvät edelleen. Yhtye perustettiin Billy Ward & the Dominoes -yhtyeestä tunnetuksi tulleen Clyde McPhatterin taustayhtyeeksi vuonna 1953.

Singlet

Katso myös 
 The Drifters LP Dance with Me (Surprise Records)
 The Drifters LP Love Games (Bell Records, 1975)

Aiheesta muualla 
 Virallinen sivu 
  Bill Pinkney's Original Drifters 
 Rick Sheppard Drifters 

Yhdysvaltalaiset lauluyhtyeet
Rock and Roll Hall of Fame
Jyri Engeström

Jyri Aimo Juhani Engeström (s. 1977) on tullut tunnetuksi Jaiku-palvelun toisena perustajana Petteri Koposen ohella. Jaiku myytiin Googlelle 2007, jonka jälkeen Engeström työskenteli kaksi vuotta Googlella Google Buzz -palvelun parissa. Vuonna 2010 Engeström perusti suosittelupalvelu Ditton, joka myytiin Grouponille 2012.

Nykyään Engeström toimii yrittäjänä ja vetää Alamo Square Labs -yrityshautomoa. Hän on ollut tavalla tai toisella mukana muun muassa seuraavissa yrityksissä: Appsfire, Betrabrand, Mobclix, Superfeedr, Xiha, Pingpin, Sofanatics, Thinglink.

Hän on myös kehittänyt termin sosiaaliset objektit.

Engeströmin isä on kasvatustieteilijä Yrjö Engeström. Engeströmin puoliso Caterina Fake on toinen kuvapalvelu Flickrin ja kauppapalvelu Hunchin perustajista. Flickr myytiin Yahoolle ja Hunch eBaylle. Vuonna 2014 Engeström ja Fake perustivat harvinaisten syöpien tutkimusta tukevan säätiön.

Lähteet

Aiheesta muualla
 Google-profiili
 LinkedIn

Suomalaiset yrittäjät
Vuonna 1977 syntyneet
Elävät henkilöt
Pikkulaiskiainen

Pikkulaiskiainen (Bradypus pygmaeus) on 2000-luvulla löydetty uusi nisäkäslaji.

Pikkulaiskiaisia on löydetty 200 yksilöä Karibianmeren saariston Escudo de Veraguas -saarella. Niiden oletetaan olleen siellä eristyksissä 9 000 vuotta. Pikkulaiskiainen on hitaampi kuin mantereella elävä laji ja sitä kooltaan puolet pienempi. Se ui paremmin kuin kävelee, ja sen ravintona ovat mangrovepuun lehdet, joiden vähäravinteisuuden vuoksi se jää pienikokoiseksi.

Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.

Lähteet 

Laiskiaiset
Uhanalaiset nisäkkäät
Jukka-Pekka Puro

Jukka-Pekka Puro (s. 1968) on suomalainen tietokirjailija, viestintätutkija ja kolumnisti. Puro väitteli vuonna 1996 Jyväskylän yliopistosta ja on toiminut tutkimus- ja opetustehtävissä Helsingin, Tampereen ja Turun yliopistoissa, Maanpuolustuskorkeakoulussa sekä Turun kauppakorkeakoulussa. Puro on viestinnän dosentti Jyväskylän ja Turun yliopistoissa.

Teoksia

Aiheesta muualla 

Jukka-Pekka Puron Turun yliopiston henkilösivu
https://mediaviestinta.fi/blogi/video-jukka-pekka-puro/

Suomalaiset tietokirjailijat
Suomalaiset yhteiskuntatieteilijät
Vuonna 1968 syntyneet
Elävät henkilöt
Suomalaiset mediatutkijat
Luettelo animaatiosarjan Avatar jaksoista

Avatar on yhdysvaltalainen animaatiosarja, jonka ovat luoneet Michael Dante DiMartino ja Bryan Konietzko.

Ensimmäinen tuotantokausi – Kirja 1: Vesi (2005)

Toinen tuotantokausi – Kirja 2: Maa (2006)

Kolmas tuotantokausi – Kirja 3: Tuli (2007-2008) 

Luettelot televisiosarjojen jaksoista
I’ll Be There for You (Bon Jovin kappale)

I’ll Be There for You on yhdysvaltalaisen hard rock -yhtye Bon Jovin kappale vuonna 1988 ilmestyneeltä New Jersey -albumilta. Singlenä se julkaistiin vuonna 1989. Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora. Ilmestymisvuonnaan single saavutti ensimmäisen sijan The Billboard Hot 100 -singlelistalla ja sijoittui viidenneksi Mainstream Rock Tracks -listalla.

Kappaleesta on kuvattu myös musiikkivideo, jossa yhtye esiintyy lähes pimeällä, varjoisalla esiintymislavalla, minkä jälkeen videolla on keikkatallennetta Wembley Arenalta, Lontoosta. 

Singlen korkein listasijoitus oli numero 1 Yhdysvalloissa ja matalin 67. sija Saksassa.

Kokoonpano 
 Jon Bon Jovi – laulu
 Richie Sambora – kitara
 Alec John Such – bassokitara
 David Bryan – koskettimet
 Tico Torres – rummut

Bon Jovin kappaleet
Vuoden 1988 kappaleet
Punnonmäki

Punnonmäki on yksi Kuopion Karttulan pitäjän kylistä, ja sijaitsee maanteitse noin 14,5 kilometriä Karttulan kirkonkylältä kaakkoon. Punnonmäen kylä ja samanniminen harju sijaitsee Kuttajärven lounaispuolella. Suuri osa kylän asutuksesta sijaitsee Suonenjoentien ja Koskenkyläntien välisen Punnonkyläntien tai sen sivuteiden varrella. Punnonmäellä asuu noin 50–100 asukasta. 

Ensimmäiset karttulalaiset ovat peräisin Punnonmäeltä, jota sanotaan "Maisemakyläksi".

Lähteet

Aiheesta muualla 
Karttulan alueen palveluopas (pdf, 2017)
 

Karttulan kylät
High Violet


High Violet on yhdysvaltalaisen indie rock -yhtye The Nationalin viides studioalbumi vuodelta 2010. Albumin kansikuvan on luonut taiteilija Mark Fox ja se on nimeltään The Blinding Force. Albumi sai kriitikoilta loistoarvosteluja, ja se on myynyt maailmanlaajuisesti yli 400 000 kappaletta. Suomessa albumi oli virallisella listalla kuusi viikkoa sijoittuen parhaimmillaan yhdeksänneksi.

Kappaleet

Arvostelut 
 Metacritic: Metacritic: 85/100
 AllMusic: 
 The A.V. Club: A
 Entertainment Weekly: B+
 Pitchfork: 8.7/10
 Rolling Stone:

Lähteet

Aiheesta muualla 
 High Violet discogs.com -sivustolla

Vuoden 2010 albumit
The Nationalin albumit
Alligator (albumi)


Alligator on yhdysvaltalaisen indierockyhtye The Nationalin viides studioalbumi, joka julkaistiin huhtikuussa 2005. Sitä on myyty maailmanlaajuisesti yli 200 000 kappaletta. 

Yhtye on esittänyt albumilla olevan "The Geese of Beverly Road" -kappaleen tuottaja Peter Katis:in häissä. Valokuva bändin esiintymisestä päätyi heidän  seuraavalle studioalbumilleen Boxerille. Kappaleet "Abel", "Secret Meeting" sekä "Lit Up" ovat albumin sinkkujulkaisuja.

Kappaleet

Arvostelut 
 Allmusic:

Lähteet

Aiheesta muualla 
 Alligator discogs.com -sivustolla

Vuoden 2005 albumit
The Nationalin albumit
Araneta Coliseum

Smart Araneta Coliseum on monikäyttöinen areena Filippiinien Quezon Cityssä. Paikallinen baseball-seura käyttää sitä kotiareenanaan, minkä lisäksi kentällä on järjestetty myös muunkinlaisia urheilutapahtumia, joista kenties kansainvälisesti tunnetuin on raskaansarjan nyrkkeilyn maailmanmestaruusottelu Thrilla in Manila vuodelta 1975. Areena sijaitsee Araneta Centerin vieressä, minkä takia siitä toisinaan käytetään lempinimeä Big Dome. Areenalla on 16 035 pysyvää istuinta.

Lähteet

Aiheesta muualla 

Filippiinien rakennukset ja rakennelmat
Urheiluhallit
Luettelo Hondurasin presidenteistä

Tämä on luettelo Hondurasin presidenteistä.

Hondurasin presidentit Keski-Amerikan liittovaltiossa (1821-1839)

Dionisio de Herrera: 16. syyskuuta 1824 – 10. toukokuuta 1827
José Justo Milla: 10. toukokuuta 1827 – 13. syyskuuta 1827
Cleto Bendaña: 13. syyskuuta 1827 – 24. lokakuuta 1827
José Jeronimo Zelaya: 27. lokakuuta 1827 – 11. marraskuuta 1827
Miguel Eusebio Bustamante: 11. marraskuuta 1827 – 26. marraskuuta 1827
Francisco Morazán: 26. marraskuuta 1827 – 30. kesäkuuta 1828
Diego Vigil Cocaña: 30. kesäkuuta 1828 – 2. joulukuuta 1829
Francisco Morazán: 2. joulukuuta 1829 – 24. joulukuuta 1829
Juan Angel Arias: 24. joulukuuta 1829 – 22. huhtikuuta 1830
Francisco Morazán: 22. huhtikuuta 1830 – 28. heinäkuuta 1830
José Santos del Valle: 28. heinäkuuta 1830 – 12. maaliskuuta 1831
José Antonio Marquez: 12. maaliskuuta 1831 – 22. maaliskuuta 1832
José Francisco Milla Guevara: 22. maaliskuuta 1832 – 7. tammikuuta 1833
Joaquin Rivera: 7. tammikuuta 1833 – 31. joulukuuta 1836
José María Martinez Salinas (vt.): 1. tammikuuta 1837 – 28. toukokuuta 1837
Justo José Herrera: 28. toukokuuta 1837 – 3. syyskuuta 1838
José María Martinez Salinas: 3. syyskuuta 1838 – 12. marraskuuta 1838
José Lino Matute: 12. marraskuuta 1838 – 9. tammikuuta 1839

Itsenäisen Hondurasin tasavallan presidentit (vuodesta 1839)

Lähteet
MM-rallikausi 1978

MM-rallikausi 1978 oli järjestyksessään rallin maailmanmestaruussarjan kuudes kausi FIA:n MM-ohjelmassa (World Rally Championship (WRC)). Aikataulu pysyi pitkälti samanlainen kuin edellisenä vuonna, lukuun ottamatta Uuden-Seelannin rallia.

Vuodet 1973-1978, ajettiin vain auton valmistajien MM tittelistä ja nyt toisena vuonna rinnalla ajettiin kuljettajien Fia Cup, joka vahvistui viralliseksi WRC MM-mestaruudeksi seuraavana vuonna 1979. Fia Cupin voitti ylivoimaisesti Suomen Markku Alén.

Kaudella ajettiin Norsunluurannikon ralli (Bandama-ralli), joka ajettiin avoimilla julkisilla teillä ilman määriteltyjä erikoiskokeita.

Tallien maailmanmestaruus

Kuljettajien maailmanmestaruus 
Sarjaan kuului kaksi Ranskan lipun alla ajettua kilpailua: Korsikan ralli ja Tour de France Automobile.
Italian lipun alla ajettiin kaksi kilpailua: Sanremon ralli ja Giro d'Italia automobilistico.
Suomessa sarjaan kuuluivat Arctic Rally ja 1000 järven ralli.

Lähteet

MM-rallikaudet
Vuoden 1978 moottoriurheilu
MM-rallikausi 1981

MM-rallikausi 1981 oli rallin maailmanmestaruussarjan 9. kausi. Kausi käsitti 12 osakilpailua. Muutoksia edelliseen vuoteen oli Uuden-Seelannin ja Brasilian osakilpailut.
Suomen Ari Vatanen voitti maailmanmestaruuden Rotmans Rally Team Ford Escort RS1800 autollaan. Hän oli ensimmäinen suomalainen maailmanmestari, mikäli Markku Alénin Fia-Cup voittoa vuodelta 1978 ei lasketa.

Kuljettajien maailmanmestaruus

Tallien maailmanmestaruus

Lähteet

MM-rallikaudet
Vuoden 1981 moottoriurheilu
MM-rallikausi 1986

MM-rallikausi 1986 oli rallin maailmanmestaruussarjan 14. kausi. Kausi jää historiaan monella tavalla. Kausi koostui 13 rallista, mukaan lukien kaikki kaksitoista edellisen kauden kilpailua sekä lisäksi uutena Olympus Rally. Tämä merkitsi paluuta MM-sarjalle Yhdysvaltoihin. 
Kausi oli viimeinen tehokkaille ja suosituille B-ryhmän ralliautoille. Niiden käyttö kiellettiin hätäisesti kuolemiin johtaneiden onnettomuuksien vuoksi. Näistä yksi oli suomalaisen Henri Toivosen onnettomuus Korsikalla, jossa myös hänen kartanlukijansa Sergio Cresto kuoli. Lisäksi Portugalissa kolme katsojaa sai surmansa ja yli 30 loukkaantui auton syöksyttyä yleisön joukkoon.

Kuljettajien mestaruuden viimeisellä B-ryhmän autolla voitti lopulta Suomen Juha Kankkunen Peugeotilla, joskin mestarina ehti kymmenen päivän ajan olla Markku Alén. Alén menetti mestaruuden, sillä Sanremon osakilpailun pisteet mitätöitiin jälkikäteen. Alén oli jo ehtinyt juhlia mestaruuttaan.

Kuljettajien maailmanmestaruus

Tallien maailmanmestaruus

Lähteet
Ontojoki

Ontojoki on Sotkamon ja Kuhmon alueilla sijaitseva Oulujoen vesistöön kuuluva joki. Se laskee Ontojärvestä Isoon-Kiimaseen ja on pituudeltaan 10 kilometriä. Jokeen on rakennettu kaksi vesivoimalaa, Katerma ja Kallioinen.
Ontojoen ja kantatie 76:n varrella sijaitsee Ontojoen kylä. 

Vesistörakentamisen vaikutuksena Ontojoki on luokiteltu voimakkaasti rakennetuksi. 1900-luvun alussa Ontojoen suulla oli uittotukkien erottelupaikka, jossa puut jaettiin ne ostaneille yhtiöille.

Lähteet

Suomen joet
Nuasjärven–Kiimasjärven alue
Sotkamon luonto
Bass

Bass voi tarkoittaa seuraavia:

Musiikkitermejä 

Musiikkitermeissä sana viittaa englannin matalaa ääntä terkoittavaan sanaan bass, joka suomessa ja useimmissa muissa kielissä esiintyy yleensä italialaisessa muodossa basso.
 Miami bass, rapin alalaji
 Slap bass, bassokitaran soittotekniikka

Henkilöitä 

 Alfie Bass (1920–1987), englantilainen näyttelijä
 Bob Bass (1929–2018), yhdysvaltalainen koripallojohtaja ja -valmentaja
 Brandon Bass (s. 1985), yhdysvaltalainen koripalloilija
 Fontella Bass (1940–2012), yhdysvaltalainen soul-laulaja
 George Bass (1771–1803), englantilainen laivalääkäri ja tutkimusmatkailija
 Hamar Alfred Bass (1842–1898), englantilainen panimonomistaja ja kansanedustaja
 Karen Bass (s. 1953), yhdysvaltalainen poliitikko ja kansalaisaktivisti
 Lance Bass (s. 1979), yhdysvaltalainen popmuusikko
 Mendelis Bašs (1919–2012), latvialainen säveltäjä ja kapellimestari
 Michael Arthur Bass (1837–1909), englantilainen panimonomistaja ja kansanedustaja
 Michael Thomas Bass (1799–1884), englantilainen panimonomistaja ja kansanedustaja
 Perkins Bass (1912–2011), yhdysvaltalainen poliitikko
 Randy Bass (s. 1954), yhdysvaltalainen baseballpelaaja ja poliitikko
 Saul Bass (1920–1996), yhdysvaltalainen graafinen suunnittelija ja elokuvaaja

Paikkoja 

 Bass-saaret, saariryhmä Eriejärvessä
 Bass-saaret, saariryhmä Ranskan Polynesiassa
 Bassinsalmi, salmi Australian manteren ja Tasmanian välissä

Pelejä 

 Action Bass, kalastusta simuloiva Playstation-peli
 Mega Man & Bass, Capcomin videopeli
Björkman

Björkman on seuraavien henkilöiden sukunimi:
 Albert Björkman (1865–1929), suomalainen lääkäri
 Carl Björkman (1901–1961), ruotsalainen elokuvakriitikko ja kustannuspäällikkö
 Carl Björkman (1873–1948), ahvenanmaalainen poliitikko
 Charlotte Björkman (1833–1893), suomalainen kirjakauppias
 Evy Björkman (1876–1960), suomenruotsalainen näytelmäkirjailija
 Hannu-Pekka Björkman (s. 1969), suomalainen näyttelijä
 Harald Björkman (1881–1936), suomalainen oopperalaulaja
 Johan Björkman (1833–1892), suomalainen puuseppä ja valokuvaaja
 Jonas Björkman (s. 1972), ruotsalainen tennispelaaja
 Marta von Fieandt-Björkman (1895–1932), suomalainen oopperalaulaja
 Runar Björkman (1911–1941), suomalainen keihäänheittäjä
 Stefan Björkman (1963), Konstsamfundetin toimitusjohtaja
 Sven Björkman (1898–1981), suomalainen eversti ja panssarikomentaja
 Teddy Björkman (1896–1966), suomalainen oopperalaulaja
 Torsten Björkman (1897–1951), suomalainen jääkärimajuri
Griffith

Griffith voi tarkoittaa ainakin seuraavia:

Sukunimenä 
 Agnes Griffith (1969–2015), grenadalainen pikajuoksija
 Andy Griffith (1926–2012), yhdysvaltalainen näyttelijä, käsikirjoittaja ja tuottaja
 Arthur Griffith (1871–1922), irlantilainen poliitikko
 Cliff Griffith (1916–1996), yhdysvaltalainen Formula 1 -kuljettaja
 Corinne Griffith (1894–1979), yhdysvaltalainen näyttelijä, elokuvatuottaja ja kirjailija
 D. W. Griffith (1875–1948), yhdysvaltalainen elokuvaohjaaja
 Edward H. Griffith (1894–1975), yhdysvaltalainen elokuvaohjaaja
 Emile Griffith (1939–2013), yhdysvaltalainen nyrkkeilijä
 Florence Griffith-Joyner (1959–1998), yhdysvaltalainen pikajuoksija
 Frederick Griffith (1879–1941), englantilainen perinnöllisyystieteilijä, Griffithin kokeen keksijä
 Hugh Griffith (1912–1980), brittiläinen näyttelijä
 Jason Anthony Griffith (s. 1980), yhdysvaltalainen ääninäyttelijä
 Melanie Griffith (s. 1957), yhdysvaltalainen näyttelijä
 Nanci Griffith (1953–2021), yhdysvaltalainen laulaja, kitaristi ja lauluntekijä
 Natalie Griffith (s. 1990), Miss Barbados World 2008
 Nicola Griffith (s. 1960), brittiläinen kirjailija
 Seth Griffith (s. 1993), kanadalainen jääkiekkoilija
 Shirley Griffith (1908–1974), yhdysvaltalainen blueskitaristi ja laulaja
 Virgil Griffith (s. 1983), yhdysvaltalainen hakkeri

Muita merkityksiä 

 Griffith, kaupunki Uuden Etelä-Walesin osavaltiossa, Australiassa
 Griffith, Chicagon metropolialueeseen kuuluva kaupunki Indianassa, Yhdysvalloissa
 TVR Griffith, vuosina 1991–2002 valmistettu urheiluauto.

Katso myös 
Griffiths
Eronen

Eronen on suomalainen sukunimi, joka on muun muassa seuraavilla henkilöillä:

 Aki Eronen (s. 1976), laulaja, sanoittaja ja säveltäjä
 Antti Eronen (s. 1989), kirjailija
 Aukusti Eronen (1875–1935), maanviljelijä, kunnallisneuvos ja kansanedustaja (suomalainen puolue)
 Ella Eronen (1900–1987), näyttelijä, taiteilijaprofessori ja lausuntataiteilija
 Elmeri Eronen (s. 1995), jääkiekkopuolustaja
 Erkki Eronen (1926–2018), kuvanveistäjä
 Helena Eronen, eduskunta-avustaja
 Immo Eronen (s. 1981), jalkapalloilija
 Jarmo Eronen (s. 1957), pikajuoksija
 Jorma Eronen (s. 1950), runoilija
 Jussi Eronen, toimittaja
 Kaarlo Eronen (1894–1952), balettitanssija, koreografi ja tanssipedagogi
 Kimmo Eronen (s. 1971), jääkiekkoilija
 Lyyli Eronen (1892–1957), toimittaja ja kirjailija
 Mikko Eronen (1946–2016), ulkomaantoimittaja ja ulkomaankirjeenvaihtaja
 Niko Eronen (s. 1988), jääkiekkovalmentaja
 Olavi Eronen (1903–1937), toimittaja
 Olavi Eronen (1922–2017), everstiluutnantti, ampuja ja urheiluvalmentaja
 Oliver Eronen (1865–1939), torppari, maatyönjohtaja, kyläkauppias ja kansanedustaja
 Olli Eronen (s. 1991), urheiluselostaja ja -toimittaja
 Olli Fredrik Eronen (1836–1910), maanviljelijä ja valtiopäivämies
 Outi Eronen (s. 1964), kuvataiteilija
 Pekka Eronen (s. 1961), sanoittaja ja elokuvakriitikko
 Pentti Eronen (1915–1940), jalkapalloilija
 Raili Eronen (oik. Jaana Korja, s. 1957), laulaja
 Risto Eronen (s. 1963), kirjailija ja toimittaja
 Simo Eronen (1881–1936), kirjailija
 Susanna Eronen, laulaja, pop- ja jazzmusiikin pedagogi ja äänenkäytönohjaaja
 Teemu Eronen (s. 1990), jääkiekkoilija
 Tero Eronen, mallitoimiston omistaja, kiinteistösijoittaja ja rikollinen
 Tommi Eronen (s. 1968), näyttelijä
 Uula Eronen (s. 1937), toimittaja ja kirjailija
 Veli-Heikki Eronen (1918–2000), diplomi-insinööri, varatuomari ja hallintoneuvos
 Yrjö Eronen (s. 1950), Rääkkylän ent. kunnanjohtaja.

Kuvitteellisia henkilöitä 

 Tuija Eronen, Pilvi Hämäläisen sketsihahmo
Fuchs

Fuchs voi tarkoittaa seuraavia:

Sukunimenä 

 Annika Marie Fuchs (s. 1997), saksalainen keihäänheittäjä
 August Fuchs (1830–1904), saksalainen pappi ja hyönteistieteilijä
 Christian Fuchs (s. 1986), itävaltalainen jalkapalloilija
 Eduard Fuchs (1870–1940), saksalainen kulttuurihistorioitsija, tietokirjailija, taidekeräilijä ja poliittinen aktivisti
 Franz Fuchs (1949–2000), itävaltalainen terroristi
 Hannes Fuchs (s. 1972), itävaltalainen sulkapalloilija
 James Fuchs (1927–2010), yhdysvaltalainen kuulantyöntäjä
 Jenő Fuchs (1882–1954), unkarilainen miekkailija ja olympiavoittaja
 Jerry Fuchs (1974–2009), yhdysvaltalainen indie rock rumpali, kirjailija ja graafinen taiteilija
 Kenneth Fuchs (s. 1956), yhdysvaltalainen säveltäjä
 Klaus Fuchs (1911–1988), saksalais-brittiläinen fyysikko ja vakoilija
 Manfred Fuchs (s. 1924), saksalainen jalkapalloilija ja valmentaja
 Martin Fuchs (s. 1992), sveitsiläinen esteratsastaja
 Nicolás Fuchs (s. 1982), perulainen ralliautoilija
 Robert Fuchs (1847–1927), itävaltalainen säveltäjä ja musiikkipedagogi
 Ruth Fuchs (s. 1946), saksalainen keihäänheittäjä ja olympiavoittaja
 Vivian Fuchs (1908–1999), brittiläinen tutkimusmatkailija, Hillaryn ja Fuchsin retkikunnan jäsen

Muita merkityksiä 

 TPz Fuchs, saksalainen kuljetuspanssarivaunu
 Fuchs, kanirotu
Google Buzz

Google Buzz oli Googlen vuonna 2010 lanseeraama palvelu, joka oli integroitu Googlen sähköpostipalveluun, Gmailiin. Buzzin avulla käyttäjät olivat voineet jakaa linkkejä, valokuvia, videoita, statuspäivityksiä ja kommentteja "keskustelunomaisesti" käyttäjän inboxin yhteydessä.

Buzz salli käyttäjiensä valita jokaisella kerralla erikseen, jakoiko hän päivityksensä koko maailmalle vai vain jollekin ystäväryhmälle. Palvelu tuki myös Picasaa, Flickriä, Google-syötteenlukijaa, YouTubea, Bloggeria, FriendFeediä, identi.caa ja Twitteriä. 

Google on myöntänyt, että Google Buzz on epäonnistunut tavoitteissaan. Google "+1"-napin uskotaan korvaavan Google Buzz:in. 14.lokakuuta 2011 Google ilmoitti virallisesti lopettavansa Buzz-toiminon.

Aiheesta muualla
 Tietokone-lehti 

Google
Graafinen ilme

Graafinen ilme eli talotyyli on yritykselle tai yhteisölle luotu visuaalinen ilme. Graafisen ilmeen tarkoituksena on korostaa yrityksen ja sen toiminnan persoonallisuutta ja symbolisoida yrityksen tärkeinä pitämiä arvoja, toimintaperiaatteita ja tavoitteita. Graafista ilmettä käytetään niin yrityksen ulkoisessa kuin sisäisessäkin viestinnässä.

Elementit

Graafisen ilmeen tärkeimmät osat ovat logo, liikemerkki, värit, typografia ja kuvat. Yritys käyttää näitä graafisen ilmeensä mukaisia elementtejä kaikenlaisissa painotuotteissaan, ilmoituksissaan, www-sivuillaan, tuotekuvastoissaan ja esitteissään.

Logo ja liikemerkki

Logon fontti valitaan osin visuaalisin perustein, osin yrityksen toimialaan ja arvoihin sopivuuden mukaan. Hyvän logon ominaisuuksiin voidaan lukea omaleimaisuus, pelkistys ja helppolukuisuus. Liikemerkeissä voidaan käyttää symboliikkaa, mutta selkeys on yksi hyvän liikemerkin kriteeri. Liikemerkit ovat usein pitkäikäisiä tunnistettavuuden saavuttamiseksi, mutta joskus vanhentunut liikemerkki uusitaan, jotta se viestisi paremmin yrityksen nykytilasta.

Väri

Yrityksen päävärinä toimii liikemerkin väri. Yrityksen tunnusväri voi muodostua sen tärkeäksi tunnisteeksi, kuten Coca-Colan punainen ja Fazerin sininen. Värin valinnassa otetaan usein huomioon värien symboliikka ja kulttuurinen merkitys.

Typografia

Yrityksen typografiaan kuuluu etenkin kirjaintyyppi eli talofontti, jota yrityksen asiateksteissä käytetään. Kirjaintyyppi noudattaa usein logossa käytetyn fontin tyyliä, ja sen tulee olla selkeälukuinen.

Hyvä graafinen ilme

Hyvän graafisen ilmeen kriteerejä ovat tunnistettavuus, yrityskuvan vahvistaminen, muista erottuminen, selkeys, yhdenmukaisuus, liikeidean tukeminen, kohderyhmien huomioiminen ja persoonallisuus.

Graafinen ohjeistus

Yrityksen graafinen ilme kootaan graafiseen ohjeistukseen, joka määrittelee yksityiskohtaisesti kaikkien graafisten elementtien käytön. Ohjeistuksessa annetaan usein myös perustelut yrityksen graafisen ilmeen käytölle. Graafista ohjeistoa jaetaan paitsi yrityksen omalle henkilöstölle, joskus myös ulkoisille sidosryhmille ja yhteistyökumppaneille.

Lähteet
 
 
 Nieminen, T. 2004. Visuaalinen markkinointi. Porvoo. WSOY

Viitteet

Esimerkkejä graafisista ohjeistoista muualla
 Suomen Palloliiton graafinen ohjeisto 2012
 Turun kaupungin graafinen ohjeisto 2013 

Graafinen suunnittelu
Hoffmann

Hoffmann voi tarkoittaa seuraavia:

Henkilöitä 

 Ambrosi Hoffmann (s. 1977), sveitsiläinen alppihiihtäjä
 André Hoffmann (s. 1961), saksalainen pikaluistelija
 Anette Hoffmann (s. 1971), tanskalainen käsipalloilija
 August Heinrich Hoffmann von Fallersleben (1798–1874), saksalainen runoilija
 Christian Hoffmann (s. 1974), itävaltalainen maastohiihtäjä
 Dieter Hoffmann (1942–2016), saksalainen kuulantyöntäjä
 E. T. A. Hoffmann (1776–1822), saksalainen kirjailija, juristi, säveltäjä, musiikkikriitikko, piirtäjä ja karikatyristi
 Falk Hoffmann (s. 1952), saksalainen uimahyppääjä
 Felix Hoffmann (1868–1946), saksalainen kemisti, aspiriinin keksijä
 Georg Hoffmann (1880–1947), saksalainen uimari ja uimahyppääjä
 Heinrich Hoffmann (1809–1894), saksalainen psykiatri ja kirjailija
 Heinrich Hoffmann (1885–1957), saksalainen valokuvaaja
 Helga Hoffmann (s. 1937), saksalainen pituushyppääjä ja viisiottelija
 Hermann Hoffmann (1856–1926), saksalainen kirjainmuotoilija
 Ingo Hoffmann (s. 1953), brasilialainen Formula 1 -kuljettaja
 Josef Hoffmann (1870–1956), itävaltalainen arkkitehti
 Jules Hoffmann (s. 1941), ranskalainen immunologi, Nobelin lääketieteen palkinnon saaja
 Karol Hoffmann (s. 1989), puolalainen kolmiloikkaaja 
 Max Hoffmann (1869–1927), saksalainen kenraali
 Roald Hoffmann (s. 1937), yhdysvaltalainen kemisti, Nobelin kemianpalkinnon saaja
 Theodor Hoffmann (1935–2018), itäsaksalainen amiraali ja puolustusministeri
 Timo Hoffmann (s. 1974), saksalainen nyrkkeilijä
 Wolf Hoffmann (s. 1959), saksalainen kitaristi
 Zdzisław Hoffmann  (s. 1959), puolalainen kolmiloikkaaja

Yrityksiä 

 Hoffmann-La Roche, sveitsiläinen terveydenhoitoalan yritys

Katso myös 

 Hoffman
 Hofman
 Hofmann

Luettelot henkilöistä sukunimen mukaan
MM-rallikausi 1982

MM-rallikausi 1982 oli rallin maailmanmestaruussarjan 10. kausi. Siihen kuului 12 osakilpailua. Maailmanmestaruuden voitti Walter Röhrl.

Kuljettajien maailmanmestaruus

Tallien maailmanmestaruus

Lähteet

MM-rallikaudet
Vuoden 1982 moottoriurheilu
MM-rallikausi 1985

MM-rallikausi 1985 oli rallin maailmanmestaruussarjan 13. kausi. Kausi käsitti 13 osakilpailua, joista 12 oli samoja kuin vuonna 1984. Kauden hallitsija oli Peugeotin Timo Salonen, joka voitti mestaruuden ylivoimaisesti. Audi ja Lancia kärsi teknisistä ongelmista.

Kuljettajien MM-sarja

Lähteet
Gallagher

Gallagher on seuraavien henkilöiden sukunimi:

 Brendan Gallagher (s. 1992), kanadalainen jääkiekkoilija
 David Gallagher (s. 1985), yhdysvaltalainen näyttelijä
 Ellen Gallagher (s. 1965), yhdysvaltalainen kuvataiteilija
 Helen Gallagher (s. 1926), yhdysvaltalainen näyttelijä
 Leo Anthony Gallagher Jr. (1946–2022), yhdysvaltalainen koomikko
 Liam Gallagher (s. 1972), englantilainen Oasis-yhtyeen laulaja
 Mark Gallagher (s. 1962), irlantilais-brittiläinen kirjailija, puhuja, mediakommentaattori ja johtaja
 Megan Gallagher (s. 1960), yhdysvaltalainen näyttelijä
 Noel Gallagher (s. 1967), englantilainen lauluntekijä ja kitaristi
 Paul Gallagher (s. 1984), skotlantilainen jalkapalloilija
 Peter Gallagher (s. 1955), yhdysvaltalainen näyttelijä
 Rory Gallagher (1948–1995), irlantilainen blues- ja rock-kitaristi
 Sean Gallagher (s. 1967), brittiläinen näyttelijä
 Stephen Gallagher (s. 1945), englantilainen kauhukirjailija.
Sjöberg

Sjöberg on muun muassa seuraavien henkilöiden sukunimi:

 Agnes Sjöberg (1888–1964), suomalainen eläinlääkäri
 Alf Sjöberg (1903–1980), ruotsalainen elokuvaohjaaja, käsikirjoittaja ja näyttelijä
 Axel Sjöberg (1866–1950), ruotsalainen taidemaalari
 Birger Sjöberg (1885–1929), ruotsalainen kirjailija
 Boris Sjöberg (1930–2018), suomalainen matemaatikko ja professori
 Bror Sjöberg (1895–1927), suomalainen jääkäriluutnantti
 Carl Sjöberg (1861–1900), ruotsalainen säveltäjä
 Charles Sjöberg (1877–1930), suomenruotsalainen runoilija
 Curt Sjöberg (1897–1948), ruotsalainen voimistelija ja olympiavoittaja
 Dimitri Sjöberg (1980–2017), suomalainen laulaja
 Erik Sjöberg
 Erik Sjöberg (1784–1828) eli Vitalis, ruotsalainen runoilija 
 Erik Sjöberg (1909–1973), ruotsalainen oopperalaulaja
 Erik Sjöberg (s. 1928), suomalainen jalkapalloilija
 Erik Sjöberg (s. 1947), suomalainen yritysjohtaja, viestintäneuvos
 Gustav-Adolf Sjöberg (1865–1937), ruotsalainen ampuja
 Henrik Sjöberg (1875–1905), ruotsalainen korkeushyppääjä ja voimistelija
 John Sjöberg (s. 1923), suomalainen jalkapalloilija
 Kjell Sjöberg (1937–2013), ruotsalainen mäkihyppääjä
 Lars Sjöberg (s. 1941), ruotsalainen taidehistorioitsija ja kirjailija
 Lars-Erik Sjöberg (1944–1987), ruotsalainen jääkiekkoilija
 Paavo Sjöberg (1930–2012), suomalainen säveltäjä ja harmonikansoittaja
 Patrik Sjöberg (s. 1965), ruotsalainen korkeushyppääjä
 Paul Sjöberg (1897–1978), suomalainen kilpapurjehtija
 Ralf Sjöberg (s. 1936), suomalainen jalkapalloilija
 Tom Sjöberg (s. 1946), suomalainen rikollinen ja liikemies
 Walter Sjöberg (s. 1865), suomalainen antiikkikauppias, keräilijä ja sortokausien aktivisti.

Sjöberg on myös paikannimi, jolla voidaan tarkoittaa seuraavia paikkoja:
 Sjöberg, taajama Sollentunan kunnassa Ruotsissa.
Yhdysvaltain presidentin virka-auto

Yhdysvaltain presidentin virka-auto (lempinimet: "The Beast", "Cadillac One", "Limousine One", "First Car") on presidentin käytössä oleva auto. Se on nykyisin General Motorsin valmistama muunneltu Cadillac-limusiini. Auto on erittäin raskaasti panssaroitu. Aiemmat virka-autot ovat olleet muun muassa Pierce-Arrowin valmistamia.

Nykyinen malli 
Barack Obaman virka-auto ”The Beast” oli ollut käytössä vuodesta 2009 lähtien. Yhdysvaltain salainen palvelu tilasi sen seuraajan Cadillacilta 2010-luvun puolivälissä. Päivitetyn version oli tarkoitus valmistua Donald Trumpin virkaanastujaisiin 20. tammikuuta 2017 mennessä, mutta se viivästyi. 

Uutta virka-autoa käytettiin ensimmäisen kerran 24. syyskuuta 2018 New York Cityssa.

Vanhoja virka-autoja

Lähteet

Aiheesta muualla 

 Amerikan presidenttien Cadillacit 1900-luvun alusta Donald J. Trumpiin

Cadillac
Virka-auto
Ihmisen ja maan rajat

Ihmisen ja maan rajat: ’Pyhä’ kulttuurisena kategoriana on uskontotieteilijä Veikko Anttosen väitöskirja pyhän käsitteestä kulttuurissa. Teoksen on julkaissut Suomalaisen Kirjallisuuden Seura vuonna 1996.

Lähteet

Aiheesta muualla 
 Veikko Anttonen: Mitä tutkimista pyhässä?  Tieteessä tapahtuu 7/1996.

Vuoden 1996 kirjat
Suomalaiset tietokirjat
Kirjat uskontotieteestä
Väitöskirjat
Jumalaa ei ole

Jumalaa ei ole on uskontotieteilijä Ilkka Pyysiäisen vuonna 2010 ilmestynyt kirja.

Sisältö 
Pyysiäinen arvostelee kristittyjä teologeja, jotka puolustelevat Raamatun nykyaikana outona pidettyjä väitteitä sanomalla, että Raamattu ei kerro todellisuudesta, ja että uskossa ei ole kyse totuudesta, ja että ristiriitaa uskon ja tiedon välillä ei ole, koska ne koskisivat eri asioita. Pyysiäisen mukaan uskontojen väitteitä on aina pidetty kirjaimellisina totuuksina siihen asti, kunnes tiede on osoittanut ne vääriksi. Uskonnon ja tieteen välillä on edelleen ristiriitoja, ja kun niitä on ratkaistu, voittajana on aina ollut tiede. 

Pyysiäinen ottaa kantaa myös käsitykseen uskonnosta moraalin tukena. Hän esittelee muun muassa Marc Hauserin tutkimuksia ihmisten moraalisesta päätöksenteosta. Niiden mukaan ihmisten vaistomaiset käsitykset moraalista olivat hyvin samanlaisia riippumatta koehenkilöiden uskonnosta tai uskonnottomuudesta.

Lähteet

Aiheesta muualla 
 Milla Jurva: Ateisti järjen ja moraalin asialla. Paatos 2/2011.
 Marko Hamilo: Jumalaa ei ole . Tiede 2011.
 Jouko Kämäräinen: Paljon melua tyhjästä. Elonkehä 2011.

Kirjat ateismista
Kirjat uskontokritiikistä
Suomalaiset filosofian tietokirjat
Vuoden 2010 kirjat
Venom (kappale)

Venom on Cristal Snow’n kappale albumilta God You Made Me Wicked. Sen on kirjoittanut Snow yhdessä Heikki Liimataisen ja Jukka Kosusen kanssa, jotka ovat myös tuottaneet sen.

"Venom" on God You Made Me Wickedin rauhallisin kappale. Kappaleessa Snow laulaa toisesta ihmisestä, jonka rakkaus on kuin myrkkyä ja on hyvin addiktoiva hänelle.

Julkaisu
Venom on julkaistu aikaisemmin albumiversion ohella myös orkesteriversiona digitaalisella God You Made Me Wicked -albumilla. Venom oli alun perin suunniteltu toiseksi singlelohkaisuksi albumilta, mutta julkaisuun päätyikin Killing Me. "Venomia" ei julkaistu singlenä, vaan vain internet-materiaalina videon kera.

Musiikkivideo
Kappaleen musiikkivideo oli alun perin tarkoitus kuvata 26. joulukuuta 2010, mutta kuvauspäivää siirrettiin kameraongelmien vuoksi.
Heinäkuussa 2012 Snow ilmoitti kuvanneensa Venomille musiikkivideon, joka lopulta julkaistiin elokuun 2012 lopulla

Lähteet
 Cristal Snow
 Cristal Snow Facebook

Viitteet

Aiheesta muualla
 Venom Spotifyssa
 Musiikkivideo

Vuoden 2010 kappaleet
Cristal Snow’n kappaleet
Myllykosken yhteiskoulu

Myllykosken yhteiskoulu on peruskoulun yläaste, joka sijaitsee Kouvolan Myllykoskella. Koulussa annetaan opetusta 7.–9. -luokkalaisille ja oppilaita koulussa on noin 250. Myllykosken yhteiskoululla on oma "Joustava Perusopetus" -luokka, eli niin kutsuttu JoPo-luokka. Koulun rehtorina toimii Kaisu Kovalainen-Laitinen. Myllykosken yhteiskoulu Kouvolan ja Kotkan välisen rataosuuden välittömässä läheisyydessä sekä lähellä Saviniemen jalkapallostadionia. Vuonna 2016 koulussa oli 211 oppilasta.

Kouvolan uuden kouluverkkosuunnitelman mukaan kaikki Myllykosken peruskoulut eli Yhteiskoulu sekä Saviniemen, Viialan ja Ummeljoen ala-asteet lakkautetaan ja tilalle tulee uusi lähes 500 oppilaan yhtenäiskoulu.

Historia 
Myllykosken yhteiskoulun toiminta alkoi 13.10.1941 viisiluokkaisena keskikouluna  60 oppilaan voimin. Koulu toimi aluksi erinäisissä tiloissa, kunnes nykyistä koulurakennusta ryhdyttiin rakentamaan vuonna 1951 luokkaosan valmistuessa vuonna 1953. Voimistelusali sekä tekstiilityön, kotitalouden ja teknisen työn luokat valmistuivat vuonna 1959. Edelleen vuonna 1962 valmistuivat luonnonhistorian opetustilat. Yhteiskoulu siirtyi peruskoulujärjestelmään vuonna 1975, minkä jälkeen toimintaa jatkoivat Myllykosken yläaste ja lukio. Koulua on saneerattu 70-luvulla ja uudelleen 90-luvun loppupuolella. Vuonna 2000 koulun nimeksi muutettiin jälleen Myllykosken yhteiskoulu.

Lähteet 
 Myllykosken yhteiskoulu . Kouvolan kaupunki, 2013. Viitattu 24.12.2013

Viitteet 

Kouvolan peruskoulut
Sippola
Gran Risa

Gran Risa on laskettelurinne Alta Badian talviurheilukeskuksessa Badiassa Italiassa.

Gran Risa on tunnettu ennen kaikkea siinä järjestettävistä alppihiihdon maailmancupin kilpailuista. Rinteessä kilpaillaan vuosittain miesten suurpujottelussa, joka käydään yleensä joulua edeltävän viikon sunnuntaina. Joinakin maailmancupkausina Gran Risassa on kilpailtu myös miesten pujottelussa ja parisuurpujottelussa sekä naisten suurpujottelussa.

Historia 
Ensimmäinen maailmancupkilpailu Gran Risassa oli joulukuussa 1985 käyty miesten suurpujottelu, jonka voitti ruotsalainen Ingemar Stenmark. Naisten maailmancupin suurpujottelua on laskettu Gran Risassa kaksi kertaa, kausilla 1994–1995 ja 2003–2004. Vuosina 2006–2009, 2011 ja 2020 Gran Risassa laskettiin myös miesten maailmancupin pujottelua. Vuodesta 2015 alkaen rinteessä on myös laskettu kauden ainoa miesten parisuurpujottelu iltavalaistuksessa, vuoden 2015 parisuurpujottelukilpailu oli kautta aikain ensimmäinen maailmancupissa.

Eniten voittoja on ottanut itävaltalainen Marcel Hirscher, jolla on voittoja kuusi suurpujottelusta ja yksi parisuurpujottelusta, italialaisella Alberto Tomballa on neljä suurpujotteluvoittoa.

Reitti 
Gran Risan yläasema sijaitsee 2 068 metriä merenpinnan yläpuolella lähellä Piz La Ila -vuoren huippua ja se päättyy La Villan kylään, maailmancupkilpailuissa rinne päättyy Funtanacian kylään. Rinteen korkeusero on 678 metriä ja se on 2 150 metriä pitkä. Suurpujottelurinne on 1 255 metriä pitkä ja sen korkeusero on 448 metriä. Pujottelurinne on 610 metriä pitkä ja sen korkeusero on 215 metriä. Rinne on kokonaisuudessaan kapea, jyrkkä ja mutkitteleva.

Gran Risan nimetyt paikat ovat seuraavat: Pump Stazion (Pumppuasema), Col Frata, jossa rinne kääntyy jyrkästi oikealle, La Stretta (Puristus), joka on kapea jyrkänne, Pre Cal Alt, jossa rinne kääntyy vasemmalle kohti Funtanacian kylää, sekä maalisuora Gobes dl’ Giat, joka toimii parisuurpujottelun rinteenä, siihen on rakennettu parisuurpujottelua varten kolme terävää kumpua, joista keskimmäinen on leikattu pieneksi hyppyriksi.

Lähteet 
 Ski resort of Alta Badia AltaBadia.it 
 Ski Map of Alta Badia DolomitiSuperski.com 
 FIS Ski World Cup AltaBadia.org 
 Maps of the slopes and walks in and around Alta Badia AltaBadia.org 
 Gran Risa skiworldcup.it 
 Gran Risa  skiworldcup.it 
 Results – Alta Badia fis-ski.com 

Italian laskettelurinteet
Alppihiihdon maailmancupin rinteet
Etelä-Tiroli
Puukomposiitti

Puukomposiitti on kahden päämateriaalin, puun ja muovin yhdistelmä, jossa materiaalit toimivat yhdessä, mutta eivät ole liuenneet tai sulautuneet toisiinsa. Sana komposiitti tulee englannin kielen sanasta composite, jonka suomennos on "yhdistetty". Valmistettaessa puukomposiitteja on tavoitteena maksimoida puun ja muovin hyvät ominaisuudet ja minimoida huonot ominaisuudet niin, että tulos on enemmän kuin näiden yksittäisten osiensa summa.

Markkinoilla on "puukomposiitti" -valmisteita, jotka eivät sisällä oikeaa puuta. Tällaiset valmisteet ovat todellisuudessa komposiittia, jonka toisena päämateriaalina on muovin lisäksi jokin muu aine - esimerkiksi olki, laminaattijäte, pahvi jne. Yleisesti kaikkia komposiittiterassilautoja pidetään puukomposiittina, vaikka todellisuudessa iso osa tuotemerkeistä on jotain muuta komposiittia.

Markkinoilla olevat puukomposiitit sisältävät valmistajasta riippuen 20-60% puuta, 30-80% useimmiten HD-PE (suurtiheyksinen polyeteeni) tai PP (polypropeeni) muovia, sekä mahdollisesti pigmenttiaineita, UV-suoja aineita jne.

Yhä vähenevä määrä valmistajia käyttää sideaineena PVC:tä. PVC pohjaisten huonopuoli on erittäin myrkyllisten kaasujen (mm.  PCB-yhdisteitä) muodostuminen tulipalon sattuessa 

Eri valmistajat käyttävät erilaisia muoveja. Useimmiten muovit ovat joko HD-PE:tä tai PP:tä. Polypropeeni on edullisinta ja sen ominaisuuksiin puukomposiitissa kuuluu mm. auringon lämmössä pehmeneminen jolloin rakennuskäytössä on se otettava huomioon. HD-PE on huomattavasti kestävämpää, mutta raaka-aineena se myös arvokkaampaa.

Puukomposiiteille ominaista on erittäin pitkä käyttöikä, säänkesto, hyvä värin kesto (jos sisältää UV-suoja-aineet), mittatarkkuus, huoltovapaus jne.  
Näiden ominaisuuksien johdosta puukomposiitit ovat alkaneet valtaamaan markkinoita kohteissa, joihin on tavallisesti käytetty painekyllästettyä puuta. Painekyllästettyyn puuhun nähden puukomposiitin eduksi lasketaan myös myrkyttömyys.

Työstettävyys
Puukomposiittia voidaan työstää samoilla työvälineillä kuin puuta. Puukomposiittia voidaankin sirkkelöidä sisätiloissa, koska se ei pölyä vaan lastuaa. Puukomposiitit, joissa on käytetty sideaineena polypropeenia voi sahausjäte kumimaisuutensa vuoksi osittain sulaa ja tukkia sahan purukanavat.

Käyttökohteet
Puukomposiittituotteita voidaan ulkonäöstä riippuen (laatu) käyttää myös sisätiloissa. Markkinoille on tullut mm. puukomposiittilaattoja jotka soveltuvat märkätiloihin sekä parvekkeille mutta myös ulos. 
muita käyttökohteita ovat lautatavarasta terassien kannet, aidat, roskakatokset, pihatiet ,ulkoverhoukset, kukkaruukut, puistonpenkit jne. jne. 

Puukomposiitti-valmistajia on mm. Yhdysvalloissa, Euroopassa sekä Aasiassa. Suomalaisia tuotemerkkejä on esimerkiksi FINDECK™ ja UPM Profi-Deck, joista jälkimmäinen on siirtänyt valmistuksen Bruchsal:n tehtaalle Saksaan.

Lähteet
 Findeck WPC
 UPM Profi-Deck

Puuntyöstö
Rakennusmateriaalit
Seppo Rissanen

Seppo Rissanen (s. 15. lokakuuta 1954) on teologian tohtori, Suomen Lähetysseuran johtaja vuodesta 2001 lähtien ja Suomen Lähetys­sanomien päätoimittaja vuodesta 2008 lähtien. Hän oli ehdokkaana Turun piispaksi vuonna 2005, mutta hävisi Kari Mäkiselle. Rissanen oli ehdokkaana myös arkki­piispan­vaalissa 2010 ja sai neljänneksi eniten ääniä.

Kesällä 2017 uutisoitiin Rissasen jäävän eläkkeelle sekä SLS:n toiminnanjohtajan että lehden päätoimittajan tehtävävistä 1.11.2017 alkaen.

Lähteet

Suomalaiset päätoimittajat
Suomen evankelis-luterilaisen kirkon papit
Suomen evankelis-luterilaisen kirkon kirkolliskokousedustajat
Vuonna 1954 syntyneet
Elävät henkilöt
Suomen Lähetysseuran lähetysjohtajat
Boeing B-47 Stratojet

Boeing B-47 Stratojet oli kuusimoottorinen suihkukäyttöinen raskas strateginen pommikone. Siitä kehiteltiin myös tiedustelukonemuunnoksia, jotka palvelivat ennen U-2- ja SR-71-koneita. B-47 Stratojet kykeni ydinpommituksiin kaikkein ensimmäisillä lämpöydinpommeilla. Niiden paino oli tuhansia kilogrammoja, jopa 9 000 kg. Nuo pommit olivat lisäksi varsin kookkaita. B-47 kykeni ottamaan enintään 11 000 kg suuruisen pommilastin. B-47 kykeni alisooniseen huippunopeuteen (n. 900 km/h), joka on nykyään tavanomainen suihkumatkustajakoneille. Omana kehityskautenaan, 1950-luvun alussa koneen nopeutta pidettiin suoritusarvollisesti suhteellisen arvostettavana. 

Konetta käytettiin myös ensimmäisten risteilyohjusten laukaisualustana. Näihin ohjuksiin kuuluvat esimerkiksi GAM-87 Skybolt ja GAM-63 Rascal. Ydinkärjellä varustettu ilmataisteluohjus AIR-2 Genie kuului oman aikakautensa erikoisiin harvinaisuuksiin ilmapuolustusaseena. Viimeisimpänä mainittu oli kuitenkin pääasiallisesti ilmaherruushävittäjien käyttöön suunnattu. Tuota edellä mainittua massapommitustehtävien suorittamista jatkaa aina niin tarvitessa, edelleen B-52 Stratofortress, mm. olemalla risteilyohjusten ns. "lentävänä laukaisualustana".

B-47:n korvasi varsin nopeasti kylmän sodan kiihkeinä vuosina B-52 Stratofortress, joka on aktiivissa käytössä Yhdysvaltain ilmavoimissa vielä edelleenkin. Myös vuonna 1960 palvelukseen otettu nopea strateginen nelimoottorinen yliäänipommikone Convair B-58 Hustler pyrki korvaamaan konetyypin.

Aiheesta muualla

Hallen Hävittäjäsivut, Boeing B-47 Stratojet:  http://www.netti.fi/~halle/planes/usa/b-47.htm
FAS.org : http://www.fas.org/nuke/guide/usa/bomber/b-47.htm

Boeingin ilma-alukset
Yhdysvaltalaiset pommikoneet
1940-luvun pommikoneet
Trücizna

Trücizna on puolalaisen black metal -yhtye Witchmasterin neljäs studioalbumi, joka on julkaistu vuonna 2009.

Puolan sana trucizna tarkoittaa myrkkyä.

Kappaleet

Kokoonpano 
 Bastis – laulu
 Kali – kitara
 Reyash – bassokitara
 Bastek – rummut

Lähteet

Aiheesta muualla 
 

Witchmasterin albumit
Vuoden 2009 albumit
Lerner

Lerner on muun muassa seuraavien henkilöiden sukunimi:

 Abba P. Lerner (1903–1982), yhdysvaltalainen taloustieteilijä
 Alan Jay Lerner (1918–1986), yhdysvaltalainen sanoittaja ja käsikirjoittaja
 Alejandro Lerner (s. 1957), argentiinalainen muusikko
 Ben Lerner (s. 1979) yhdysvaltalainen runoilija
 Gerda Lerner (1920–2013), yhdysvaltalainen historioitsija
 Kostjantyn Lerner (1950–2011), ukrainalainen shakin suurmestari
 Michael Lerner (s. 1941), yhdysvaltalainen näyttelijä
 Pirkko Ruohonen-Lerner (s. 1957), suomalainen toimittaja ja kansanedustaja
 Richard Lerner (1938–2021), yhdysvaltalainen kemisti.
Looking Back to Yesterday

Looking Back to Yesterday on yhdysvaltalaisen laulajan Michael Jacksonin toinen ennenjulkaisemattomista kappaleista koostuva albumi vuoden 1984 julkaisun Farewell My Summer Love ohella. Levy-yhtiö Motown julkaisi albumin 11. helmikuuta 1986 osana sarjaa Never-Before-Released. Kaikki kappaleet olivat aiemmin julkaisemattomia lukuun ottamatta kappaleita ”Love’s Gone Bad” ja ”I Was Made to Love Her”, joiden vaihtoehtoiset versiot Motown julkaisi vuonna 1979 Jacksonin yhtyeen The Jackson 5 albumilla Boogie. Vaikka albumin kaikki kappaleet on merkitty Jacksonin laulamiksi, todellisuudessa kuusi niistä on The Jackson 5:n laulamia.

Albumia ei mainostettu yhtä paljon kuin aikaisempaa albumia Farewell My Summer Love, minkä vuoksi siitä ei muodostunut yhtä suurta menestystä. Albumilta julkaistiin yksi single, tosin vain Kanadassa promootiotarkoitukseen. Albumi julkaistiin uudelleen vuonna 1991 nimellä Looking Back to Yesterday: A Young Michael. Albumin kappaleet julkaistiin uudelleen kokoelmaboksin Hello World: The Motown Solo Collection mukana vuonna 2009.

Kappalelista

Singlet 
 1986: ”Love’s Gone Bad / I Hear a Symphony”
 ''julkaistu vain Kanadassa promosinglenä

Arvostelut 
 AllMusic:

Lähteet 

Vuoden 1986 kokoelma-albumit
Michael Jacksonin albumit
I Want You Back! Unreleased Masters

I Want You Back! Unreleased Masters on The Jackson 5 -yhtyeen kokoelma-albumi, joka julkaistiin vuonna 2009 juhlistaakseen heidän 40-vuotisjuhlaa heidän debyytistään Motown Recordsilla; yhtyeen debyyttisingle "I Want You Back" julkaistiin vuonna 1969. Albumi sisältää ennen julkaisemattomia kappaleita sekä vaihtoehtoisia versioita yhtyeen tunnetuimmista kappaleista.

Kappalelista

Arvostelut 
 Allmusic 

 Vuoden 2009 kokoelma-albumit
 Michael Jacksonin albumit